**Festészeti és grafikai anyag- és technikai ismeret**

**(BKA 2230L)**

**Elmélet, féléves óraszám 9**

**Gyakorlat, féléves óraszám 9**

Cél, hogy a kurzus során bővüljön a hallgatók vizuális művészetről szerzett tapasztalata.

Kapjanak betekintést az egyedi rajz és a nyomtatott grafika történetébe, technikáiba, a festészeti technikákba, továbbá a kortárs grafika és festészet helyzetébe.

További elméleti és gyakorlati tapasztalatokat szerezzenek a művészeti eszközök, anyagok, technikák terén, fejlődjön verbális kifejezőkészségük.

A szakmai program fontos része a kiállíthatóság kérdésének vizsgálata, válaszok keresése technikai kérdésekre.

A félév során az elméleti előadások meghallgatása, az önálló témafeldolgozás és bemutató megtartása, a csoportos és egyéni alkotómunka hozzájárul a képzőművészet történetének átfogóbb megismeréséhez, saját alkotói tevékenységük szellemi hátterének bővítéséhez, értékszemléletük formálódásához.

A félév során a hallgatók műalkotások elemzésén keresztül tapasztalatot szereznek a műalkotások lehetséges megközelítési módjáról, továbbá, egy-egy téma, motívum, technika alkalmazásának művészettörténeti példáiból merítve összefüggéseket, szempontokat vizsgálnak.

Az órai és az egyéni feladatok részletes ismertetése az órákon történik.

A hallgatók lehetőséget kapnak önálló problémafelvetésre.

**Órai program – elmélet**

Elméleti előadások témája: Az egyedi rajz

(A sorrend változása lehetséges) Festészeti technikák

A nyomtatott grafika technikái, a művészi grafika

Híres grafikai sorozatok

Témák, motívumok – műalkotások

Műalkotások eredetiben – múzeumi

**A foglalkozásokon történő részvétel:**

Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Az értékelés módja és ütemezése (Jegymegajánlás feltételei):**

Megbeszélt témából történő felkészülés és 10 perces előadás

Egyéni konzultáció során meghatározott műalkotás elemzése – beadandó dolgozat.

Szóbeli vizsga

**Félévi követelmény:** kollokvium

**Az értékelés módja:** Szóbeli vizsga

**Órai program és elkészítendő munkák felsorolása – gyakorlat**

A papírfeszítés technikája, a papír tulajdonságai

Egyedi rajz technikái: technikai kísérletek anyagokkal, eszközökkel: tus, szén

Festészeti technikák: technikai kísérletek anyagokkal, eszközökkel: akvarell

Anyagok ábrázolása

A grafikai dúcok nyomtathatóságának kérdése

További technikai kísérletek anyagokkal, eszközökkel – transzparencia I

Fotómontázs készítése

Paszpartu készítése

**Félévi követelmény:** gyakorlati jegy

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**A gyakorlati jegy feltétele:** az elkészített munkák bemutatása, prezentáció.

**Az értékelés módja és ütemezése és a félévközi ellenőrzések követelményei:** Folyamatos konzultáció. Munkák bemutatása, prezentáció.

**Ajánlott irodalom:**

Rudolf Arnheim: A vizuális élmény, Aldus kiadó, Bp. 2006

René Berger: A festészet felfedezése I-II., Bp. Gondolat, 1984

Werner Hoffman: A modern művészet alapjai – Corvina 1974

Werner Hoffman: Manet: Reggeli a műteremben – Corvina 1985 (Pantheon sorozat)

Johannes Itten: A színek művészete, Göncöl Kiadó és a Saxum Kiadó 2002

Kepes György: A látás nyelve, Bp. Gondolat, 1979

Erwin Panofsky: A jelentés a vizuális művészetekben, Gondolat, 1984

Tatai Erzsébet: Művészettörténeti ismeretek, Enciklopédia Kiadó, 2002

KurthWehlte: A festészet nyersanyagai és technikái, Bp. Balassi K. – M.K.F., 1992.

Krejca, Ales: A művészi grafika technikái, Corvina Bp. 1986

Sárközi Róbert: Grafikai technikák A fametszettől, a szitanyomásig

Szenteczki Csaba: A nyomtatott grafika története és technikái, Műszaki Könyvkiadó, Bp. 2003

Kortárs képzőművészeti szöveggyűjtemény (szerkesztette: Lengyel András, Tolvaly Ernő, A and E Kiadó, 1995)

Hoppál M., Jankovics M., Nagy A., SzemadámGy.: Jelképtár, Helikon Kiadó

Szimbólumtár (szerkesztette Pál József és Újvári Edit, Balassi Kiadó, Bp. 2001

A szépség története, szerkesztette: UmbertoEco, Európa Könyvkiadó, Bp. 2007

A rútság története, szerkesztette: UmbertoEco, Európa Könyvkiadó, Bp. 2007

A képzőművészet iskolája I-II., Bp. Képzőművészeti Alap Kiadóvállalata, 1978.

2019. február 10.

Horváth Kinga